b'\n_START_ARTICLE_\nLitejnyj-broen\n_START_SECTION_\nHistorie\n_START_PARAGRAPH_\nFra eldgamle tider, f\xc3\xb8r selve byen var grunnlagt, krysset sj\xc3\xb8veien mellom St. Petersburg og Sverige omtrent der hvor broen st\xc3\xa5r i dag._NEWLINE_Etter at ru is \xc3\xb8dela den forel\xc3\xb8pige flytende broen den 4. april 1865 ble det bestemt om \xc3\xa5 bygge en permanent bro._NEWLINE_Denne hendelsen f\xc3\xb8rte til en sterk reaksjon fra myndighetene og en egen ekspertgruppe ble satt igang for \xc3\xa5 utrede prosjektet med en ny permanent bro. Men en ble ikke enig om plassering f\xc3\xb8r i 1869. Den 4. april 1871 var det \xc3\xa5pen konkurranse hvor totalt 17 ulike prosjektbeskrivelser forel\xc3\xa5. _NEWLINE_Et prosjekt av Vestminster Banner ble valgt ut av bymyndighetene og senere forkastet av transportdepartementet. Transportdepartementet _NEWLINE_opprettet en egen kommisjon og erkl\xc3\xa6rte en vinner, ingeni\xc3\xb8roberst A. Struve, som ogs\xc3\xa5 var medlem av kommisjonen._NEWLINE_Byggingen av den nye broen startet 30. august 1875. Arbeidsforholdene var vanskelig, og i l\xc3\xb8pet av de fire \xc3\xa5rene byggingen p\xc3\xa5gikk var det to alvorlige ulykker som for\xc3\xa5rsaket at 14 mennesker mistet livet._NEWLINE_Den 1. oktober 1879 var det offisiell \xc3\xa5pning av broen_NEWLINE_Broen heter Litejnyj som ordrett betyr \xc2\xabst\xc3\xb8peri\xc2\xbb etter stedet Litejnyj Prospekt og Litejnyj-distriktet som igjen er oppkalt etter et stort st\xc3\xb8peri som ble i etablert der i 1711._NEWLINE_I 1903 ble broen omd\xc3\xb8pt til Aleksandrovsky etter tsar Aleksander II av Russland. Men navnet ble aldri tatt i bruk av folket, og etter den russiske revolusjonen i 1917 fikk broen sitt opprinnelige navn, Litejnyj Bridge, tilbake._NEWLINE_En kort tid etter \xc3\xa5pningen fant sted ble broen utstyrt med elektriske lys, en oppfinnelse av Pavel Yablochkov.'